
						
ДОГОВОР  №28
ЗА ВЪЗЛАГАНЕ ИЗПЪЛНЕНИЕТО НА
НА ОБЩЕСТВЕНА ПОРЪЧКА С ПРЕДМЕТ:

„Периодична доставка чрез покупка на електро и железарски материали за нуждите на ТП ДЛС „Ропотамо“ за срок от 24 месеца“


Днес,  15. 10. 2018  г. в град Бургас, на основание чл. 68 от ППЗОП във връзка с чл. 112, ал.1 от Закона за обществените  поръчки и  Решение №  ПО-00-150 от 01. 10. 2018г.,  на директора на ТП „ДЛС Ропотамо“ за определяне на изпълнител, се сключи настоящият договор между:
1. ТП „ДЪРЖАВНО ЛОВНО СТОПАНСТВО – РОПОТАМО”към ЮИДП ДП, БУЛСТАТ: 2016176540222, със седалище и адрес на управление: гр. Бургас – 8008, ж.к. „Изгрев“, адм.сграда № 170, представлявано от инж. Борислав Цвятков –директор и заличено, чл.2 ЗЗЛД- гл. счетоводител , наричано за краткост ВЪЗЛОЖИТЕЛ, от една страна 
И
2. „Бошнаков“ЕООД, ЕИК 102082965, със седалище и адрес на управление: гр. Бургас, Северна промишлена зона, хипермаркет“Мастерхаус“, представлявано от Павел Бошнаков в качеството си  на представляващ дружеството, наричано за краткост по – долу ИЗПЪЛНИТЕЛ, от друга страна за следното:
І. ПРЕДМЕТ НА ДОГОВОРА
Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва периодична доставка, чрез покупка на електро и железарски материали за нуждите на ТП ДЛС  Ропотамо.
(2). Изпълнителят приема да достави електро и железарски материали, съгласно Техническата спецификация на Възложителя и Техническото и Ценовото предложение на Изпълнителя, които са неразделна част от настоящия договор. 
(3). Видовете продукти са прогнозни и ориентировъчни, като в тях може да настъпи промяна по преценка на и в зависимост от нуждите на Възложителя, но не го обвързват с тяхното пълно усвояване.
ІІ. СРОК НА ДОГОВОРА. МЯСТО НА ИЗПЪЛНЕНИЕ.
Чл. 2. Договорът влиза в сила от  12. 10. 2018г.  и има действие за срок от 24 /двадесет и четири/ месеца или до достигане на максимално допустимата стойност на Договора по чл.3, в зависимост от това кое от двете събития настъпи по-рано.
(2). Мястото на изпълнение на поръчката: чрез директна покупко-продажба в склада (магазина) на Изпълнителя, на адрес на адм.сграда в гр. Бургас или Ловна резиденция „Аркутино“
(3). Изпълнителят се задължава да извърши доставката в срок от 24 часа, считано от деня, следващ датата на заявката.
ІІІ. ЦЕНА И НАЧИН НА ПЛАЩАНЕ
Чл. 3.(1) Обща стойност на настоящия договор е: 4000  (четири хиляди) лева без включено ДДС, а общата стойност на направеното от Изпълнителя Ценово предложение за по 1 брой от всеки вид артикул от посочените в Техническата спецификация на Възложителя е 489.88лв./четиристотин осемдесет и девет лева и 88ст./без ДДС лева без ДДС. 
Цената за артикули извън посочените в Техническата спецификация ще бъде заплащана с приспадането на търговската отстъпка от 8 %
(2).Процентът на отстъпка се прилага към действащите цени в търговската мрежа към момента на заявката и той остава постоянен за срока на договора
(3). В стойността на електро и железарските части са включени всички разходи на Изпълнителя по тяхната доставка.
(4). Всякакви допълнителни разходи или дейности във връзка с изпълнението на настоящата поръчка, непредвидени към момента на подаване на ценовото предложение и не калкулирани в него ще бъдат изцяло за сметка на изпълнителя.
Чл.4. Плащанията по този договор се извършва по банков път, чрез банков превод по сметка на Изпълнителя,  след завършване на доставката, в срок от 15 (петнадесет) календарни дни от датата на издаване на данъчна фактура и/или подписване на приемо-предавателен протокол без забележки за доставката. 
Чл. 5.(1) Всички плащания по този Договор се извършват в лева чрез банков превод по банкова сметка на ИЗПЪЛНИТЕЛЯ или в брой, след издаване на фактура
(2). Изпълнителят е длъжен да уведомява писмено Възложителя за всички последващи промени по чл. 5, ал. (1) в срок от 2 (два) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени. 
Чл.6. ТП „ДЛС Ропотамо” не се ангажира с усвояването на цялата прогнозна стойност.
ІV. ГАРАНЦИЯ ЗА ИЗПЪЛНЕНИЕ
Чл. 7. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5 % (пет на сто)   от Стойността на Договора без ДДС, а именно 200 (двеста) лева „Гаранцията за изпълнение“, която служи за обезпечаване на изпълнението на Договора.
Чл. 8. Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
Банка:ЦКБ АД клон Черно море
BIC:	CECBBGSF
IBAN: BG84CECB979010E9676200
Чл. 9. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на Гаранцията за изпълнение във формата на банкова гаранция, са за сметка на ИЗПЪЛНИТЕЛЯ.
Чл. 10. (1) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 11. (1) ВЪЗЛОЖИТЕЛЯТ освобождава Гаранцията за изпълнение в срок до 14 (четиринадесет) дни след прекратяването на Договора и окончателно приемане на доставките в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
(2) Освобождаването на Гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ.
(3) Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
Чл. 12. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
Чл. 13. ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни след Датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение в т.ч. когато Доставките не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.
Чл. 14. Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.
V. ПРАВА И ЗАДЪЛЖЕНИЯ НА СТРАНИТЕ 
Чл. 15. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на ИЗПЪЛНИТЕЛЯ
Чл. 16. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. 3 – 5 от Договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;
Чл. 17. ИЗПЪЛНИТЕЛЯТ се задължава:
[bookmark: _DV_M81]1. да предостави/предоставя доставките и да изпълнява задълженията си по този Договор в уговорените срокове и качествено, в съответствие с Договора и Приложенията;
[bookmark: _DV_M84]2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия Договор;
3. да притежава склада (магазина);
4.  да гарантира, че доставката отговаря на възприетите стандарти в Република България и ЕС.  
5. Да доставя материалите в съответна опаковка с ненарушена цялост. Материалите, характеризиращи се като чупливи следва да бъдат доставяни в подходяща опаковка, гарантираща тяхната цялост.
Общи права и задължения на ВЪЗЛОЖИТЕЛЯ
Чл. 18. ВЪЗЛОЖИТЕЛЯТ има право:
1. да изисква и да получава доставките в уговорения срок, количество и качество;
[bookmark: _DV_M95]2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;
3. при необходимост на допълнителни доставки на нови електро и железарски материали, не посочени артикули, не включени към Ценовото предложение, запазва правото да изиска тяхната доставка от Изпълнителя. Доставката на нови електро и железарски материали, не посочени артикули, не включени към Ценовото предложение ще се заплаща по цени договорени между възложителя и изпълнителя и с търговска отстъпка от 8%, стига да не бъде надвишена прогнозната обща стойност на договора.
4. Да прави рекламации при установяване на некачествена работа, която не е в съответствие с техническата спецификация и с техническото предложение на ИЗПЪЛНИТЕЛЯ. При установено несъответствие изразяващо се в повреда, неизправност на доставените артикули по заявката, ВЪЗЛОЖИТЕЛЯТ има право в срок до 24 часа, да извърши замяна за сметка на ИЗПЪЛНИТЕЛЯ.
Чл. 19. ВЪЗЛОЖИТЕЛЯТ се задължава: 
1. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
[bookmark: _DV_M101][bookmark: _DV_M102]2.  ВЪЗЛОЖИТЕЛЯТ се задължава да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта.
3. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
4. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 7-14 от Договора;
VI. ПРЕДАВАНЕ И ПРИЕМАНЕ НА ИЗПЪЛНЕНИЕТО
Чл. 20.(1) Предаването на изпълнението се документира с фактура и/или приемо-предавателен протокол, които се подписват от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните.
(2). Заявката за доставка се счита за изпратена и за получена с изпращането на имейл от Възложителя до Изпълнителя от и на ел. пощи посочени в Договора.
(3). Срокът за доставка започва да тече от деня, следващ датата на заявката.

VII. САНКЦИИ ПРИ НЕИЗПЪЛНЕНИЕ
Чл. 21. В случай на забавяне при изпълнението на доставката по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 1 % за всеки просрочен ден, но не повече от 10% от стойността на договора.
Чл. 22. При разваляне на Договора поради виновно неизпълнение на някоя от Страните, виновната Страна дължи неустойка в размер на 30% (тридесет на сто) от Стойността на Договора. 
Чл. 23. ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.  
Чл. 24. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
VIII. НЕПРЕДВИДЕНИ ОБСТОЯТЕЛСТВА
Чл. 25.(1)  Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.
(2).  В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.
Чл.26. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок 7 дни от настъпването на непреодолимата сила. При неуведомяване се дължи обезщетение за настъпилите от това вреди,
Чл.27. Докато трае непреодолимата сила, изпълнението на задълженията на свързаните с тях насрещни задължения се спира.
VIII. ПРЕКРАТЯВАНЕ НА ДОГОВОРА
Чл. 28. (1). Този Договор се прекратява:
1. с изтичане на Срока на Договора или с достигане на максимално допустимата Стойност на Договора;
2. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства; 
3. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
4. при условията по чл. 5, ал. 1, т. 3 от ЗИФОДРЮПДРСЛ.
(2) Договорът може да бъде прекратен
1.	по взаимно съгласие на Страните, изразено в писмена форма;
2.	когато за ИЗПЪЛНИТЕЛЯ бъде открито производство по несъстоятелност или ликвидация – по искане на ВЪЗЛОЖИТЕЛЯ.
Чл. 29. (1) При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;
Чл. 30. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:
1. забави изпълнението на някое от задълженията си по договора с повече от 5 (пет) работни дни;
2. не отстрани в разумен срок, определен от ВЪЗЛОЖИТЕЛЯ, констатирани недостатъци;
3. не изпълни точно някое от задълженията си по договора;
4. бъде обявен в несъстоятелност или когато е в производство по несъстоятелност или ликвидация.
Чл. 31. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред доставки.
IX. ОБЩИ РАЗПОРЕДБИ
специалните разпоредби имат предимство пред общите разпоредби;
разпоредбите на Приложенията имат предимство пред разпоредбите на Договора
Прехвърляне на права и задължения
Чл. 32. Никоя от Страните няма право да прехвърля никое от правата и задълженията, произтичащи от този Договор. Паричните вземания по Договора могат да бъдат прехвърляни или залагани съгласно приложимото право.
Изменения
Чл. 33. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на чл. 116 ЗОП.
Нищожност на отделни клаузи
Чл. 34. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.
Уведомления
Чл. 35. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: гр. Бургас, ж.к. Изгрев, адм.сграда №170
Тел.: +359 56 521006
Факс: +359 56 521006
e-mail: dlsropotamo@uidp-sliven.com
Лице за контакт: заличено, чл.2 ЗЗЛД - юрисконсулт
2. За ИЗПЪЛНИТЕЛЯ: 
Адрес за кореспонденция: гр. Бургас, Северна промишлена зона, хипермаркет“Мастерхаус“
Тел.: 056 875060
Факс: 056 857047
e-mail: boshnakovltd@masterhaus.bg
Лице за контакт: заличено, чл.2 ЗЗЛД
 (3) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 2 (два) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
Език
Чл. 36. (1) Този Договор се сключва на български.
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за ИЗПЪЛНИТЕЛЯ са за сметка на ИЗПЪЛНИТЕЛЯ. 
Приложимо право
Чл. 37. За неуредените в този Договор въпроси се прилагат разпоредбите на действащото българско законодателство.
Разрешаване на спорове
Чл. 38. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.
Екземпляри
Чл. 39. Този Договор е изготвен и подписан в 2 (два) еднообразни екземпляра – по един за всяка от Страните.
Приложения:
Чл. 40. Към този Договор се прилагат и са неразделна част от него следните приложения:
1. Техническа спецификация;
2. Приложение № 2– Техническо предложение на ИЗПЪЛНИТЕЛЯ;
3. Приложение № 3– Ценово предложение на ИЗПЪЛНИТЕЛЯ;
4. Гаранция за изпълнение;
5. Свидетелство за съдимост;
6. удостоверение  от органите по приходите и удостоверение и от общината по седалището на възложителя и на кандидата или участника;
7. Удостоверение от органите на Изпълнителна агенция „Главна инспекция по труда“



ВЪЗЛОЖИТЕЛ:                                                                 ИЗПЪЛНИТЕЛ:
              1. заличено, чл.2 ЗЗЛД 				         1.  заличено, чл.2 ЗЗЛД
(Директор ТП „ДЛС – Ропотамо- инж. Б. Цвятков)                   (П. Бошнаков-управител)
                                                                                                                   		     
  2.  заличено, чл.2 ЗЗЛД
             (Гл. счетоводител– заличено, чл.2 ЗЗЛД)

  3.  заличено, чл.2 ЗЗЛД
             (Юрисконсулт– заличено, чл.2 ЗЗЛД)

